இருப்பு

இருப்பு திருமாவளவன் சிறு தொட்டி ! சுவர் நான்கும் கண்ணாடி ! நஞ்சு நீக்கி வடிகட்டி நிரப்பிய நீர் ! நீரிடை மிதக்கும் செயர்க்கைத் தாவரங்கள் ! மட்டுப்படுத்தப்பட்ட மின் வெளிச்சம் ! மின் சூடாக்கியின் கணகணப்பு ! பதனிட்டு தயார்செய்யப்பட்ட உணவு ! நேரம்தவறாத உபசரிப்பு ! சொகுசு சிறைக்குள்ளிருந்து ! தன் வாழ்வின் துயரைப் பாடுகிறது ! மீன்குஞ்சு ! ! பின்பனிக்காலம் 2001. ! ! பனியில் கூத்து ! மயான வெளி ! பனி விரித்த பாயில் ! துயில்கிறது ! பௌர்ணமி நாளின் முன்னிரவு ! மயானத்தின் பின்புறம் ! கீழ் வானத் தொடுவிழும்பில் ! கடல் கொணர்ந்து எறிந்துவிட்டுப் போன ! பிணம் ! உடல் உப்பிப் பருத்து ! எற்றுண்டு கிடக்கிறது ! நிலவென்ற பெயரில் ! நிலாப்பிணத்திருந்து ! சதை அழுகி வழியத் தொடங்குகிறது ! நல்ல பால் போல ! ஊன் ! கண்களை மூடித் திறக்கிறேன் ! இலை சொரிந்து நிமிர்ந்த மரங்கள் ! எலும்புக்கூடுகளாக ! பிணத்தின் மீது கெலியுற்று ! கைகளை உயர்த்தி அசைத்து ! அங்கலாய்த்து ! பிணத்தின் ஊனை அழைந்து ! அள்ளிப் பருகப்பருக ! உச்சம் கொள்கிறது போதை ! காற்று மெல்லெழுந்து ! குழலெடுத்தொலிக்கிறது ! தொடங்கிற்று ! எலும்புக்கூடுகளின் கூத்து ! ஊழியோவென ஐயுறு வண்ணம் ! உக்கிர தாண்டவம் ! அன்று மின்கம்பத்தில் ! உயிரைப் பறிகொடுத்தது பறித்தது ! இரண்டும் கட்டிப்பிடித்து களிகொண்டாடுகிறது ! வல்லுறவில் மாண்டது வல்லுறவு ! செய்தவன் கன்னத்தில் மாறிமாறி முத்தமிடுகிறது ! கூத்தின் உச்சத்தில் ! போதையேறிய ! சின்னஞ் சிறிய பாலன் கூடுகள் ! அறியாப் பருவத்தில் வீழத்தப்பட்டோமெனக் ! கண்ணீர் வடிக்கின்றது ! வெள்ளி முழைக்க மெல்ல இறங்குகிறது ! பனித்திரை ! காலையிலே ! வானத்தின் மறுபுறத்து மூலையிலே ! எலும்புக் கூடாய் கிடக்கிறது ! நிலவு ! முன்பனிக் காலம்-2001 ! போர்க்காலக் கனவு ! ! அச்சமும் துயரும் விரவிப் படர்ந்த ! நீண்ட இரவுகள் ! இரவெல்லாம் கனவு ! கனவில் இராஜ நகரியின் ! நெடுமுடிக் கோபுரமிரண்டும் நொருங்கிப் பொடிபட ! நீறு கவிந்த சிதை நடு நின்று ! விரிசடை சிலுப்பி ! நெடுந்தாள் பரப்பி ! போர்த்தினவெடுத்த அரசனின் சன்னதம் ! வரன் யார்? எவன் அசுரன்? ! என்பதறியா முப்பத்து முந்நு}றுகோடி தேவரும் ! பூதகணங்களும் நடுங்க ! உச்சங் கொள்கிறது ! உருத்திரனின் ரௌத்ரத் தாண்டவம் ! நெற்றிக்கண்ணிருந்து நிரவித் ததும்பும் ! எரிமலைக் குளம்பு ! தீயின் நாவும் ! சதை பொசுங்க எழும் நாற்றமும் வீசும் இடிபாடுகளிடையே ! குருதி வழியத் தனித்திருக்கிறேன் ! வானை நிறைத்து மொய்க்கிறது ! ராஜாளிப் பறவைகள் ! சவக்களை படிந்த முகத்துடன் ! தன் சவக்குழியை தோண்டுகிறான் ! அந்திச் சூரியன் ! தொலைவிலிருந்து சிறுகீற்றாய் தொடங்கி ! வியாபித்து ! மிகநெருங்கி விரிகிறது ! சுடலைக் குருவியின் துயரப்பாடல் ! அத்துயரில் இணைகிறது ! எனது குரல் ! ! இலையுர்காலம் 2001